Sandstad kommer fra en politisk og religiøst interessert familie. Ytterøys siste ordfører Henrik J. Sandstad var hans morbror. Johannes Sandstad var medlem av Levanger kommunestyre og formannskap 1988–1994 og leder i hovedutvalget for undervisning 1992–1994. Sandstad var vara til Nord-Trøndelag fylkesting 1995–1999 og KrFs 2. vara til Stortinget fra Nord-Trøndelag 1997–2001, og møtte i en måneds tid for Arne Lyngstad. I 2007 ble han valgt inn i Nærøy kommunestyre.